	Reglement for Rørvig Kajakklub	

[bookmark: _Hlk22828009]§ 1
Alle medlemmer skal være opmærksom på risikoen ved at ro kajak. Hvis man har eller får en sygdom, der kan medføre lammelser eller bevidsthedsstab, bør man i samråd med egen læge afklare, om det er forsvarligt at færdes i kajak. Det er herefter medlemmets egen beslutning, om det er forsvarligt at ro kajak, og den sikkerhedsansvarlige i bestyrelsen informeres.
§ 2
Almene krav:
a) Medlemmer skal følge klubbens vedtægter, samværspolitik, instrukser samt DKF’s love.
b) Medlemmer skal specielt orientere sig om roning i ”Lokalt rofarvand”, som går fra Korshage til Nykøbing Sj. Havn: se opslag i klubhuset.
c) Medlemmer skal også orientere sig om øvrig roning i Danmark. Spørg i klubben.
d) Medlemmet skal som minimum have kendskab til reglerne "Lov og ret på vandet" som er beskrevet i hæftet fra Søsportens Sikkerhedsråd. Hæftet findes i klubhuset.
e) Efter nedenstående rofrigivelser har roeren selv ansvaret for at vedligeholde sine færdigheder, samt ansvar for at vælge sikker kajak og passende udstyr til den forventede rotur.
§ 3
Alle kajakker, som anvendes i klubben, skal være godkendt med hensyn til sødygtighed af klubbens bestyrelse, samt mærket med klubbens badge (og evt. ejerens navn), så en kajak til enhver tid kan identificeres. Se også DKF’s regler herom. Øvrigt personligt udstyr bør mærkes med ejerens navn.
§ 4
Alle kajakker skal under roningen være forsynet med en fastbundet øse eller pumpe og medføre en typegodkendt (CE-mærket) svømme- eller redningsvest per roer. Se også DKF’s regler herom.
§ 5
Ikke frigivne roere skal kunne svømme minimum 350 m, men de har pligt til altid at være iført svømmevest eller redningsvest under roningen. - I perioden fra den 1. oktober til den 1. maj, er det dog obligatorisk for alle roere at være iført svømmevest eller redningsvest under roningen.
§ 6
Sommerroning regnes fra standerskifte i foråret til standerskifte i efteråret, og kajakprøver aflægges typisk i denne periode.
§ 7
Ro-aktivitetens første trin er et grundliggende kajakkursus, som roeren skal gennemgå, før man "kommer på vandet". Herefter betragtes roeren som uøvet roer (§8: ikke frigivet), og al roning skal så registreres med tydeligt navn m.m. i henhold til roprotokollen i klubhuset, hvor roeren selv ajourfører sit samlede km-tal.
N.B.: Roere over 12 år skal senest i første hele sæson dokumentere 600 m svømning enten ved klubben eller i svømmehal. (Et op til 3 år gammelt svømmebevis kan accepteres).
§ 8
Den uøvede roer må aldrig ro alene uden overvågning. Roeren skal bære svømmevest eller redningsvest under roningen, og roningen må kun finde sted på maksimalt 1,5 m vand i området langs kysten fra havnen til ud for Rørvig Mølle. Dog ledsaget af en § 9.1-roer eller en § 9.2-roer som turleder, må der ros på maksimalt 1,5 m vand til ud for Graudebjerggård (de første meget store sten i vandkanten = 8 km-tur). 
For unge uøvede under 12 år gælder, at de altid skal ledsages af en § 9.1-roer eller en § 9.2-roer med afgrænsninger som oven for.
§ 9.1
Roaktivitetens næste trin er en række krav, som skal godkendes af en kajakinstruktør fra klubben, og man bliver herefter en øvet roer (frigivet roer). En liste over roernes uddannelsesstatus placeres synligt i klubhuset og ajourføres løbende af instruktøren. Kravene til frigivelse er: 
a) Roeren skal kunne svømme 600 m. Svømmeprøve kan forevises (max. 3 år gammel).
b) Udvise sikker ind- og udstigning af kajakken, både ved bro og ved kyst.
c) Kunne svømme 25 m til land med en bordfyldt kajak efter en kontrolleret kæntring.
d) Kunne ro min. 100 m med ca. 8 cm vand i kajakken.
e) Udvise sikker roning, også i bølger.
f) Inden for 2 år skal man minimum have roet 60 km.
Frivilligt: Ønsker roeren at anvende cockpitbetræk under roning, skal roeren først udføre en kontrolleret og behersket kæntring med et cockpitbetræk, som trækkes af karmen under vandet.

Når et medlem på 16 år og derover har bestået a), b), c), d), e) og f) er medlemmet:
”frigivet til kystnær roning*) i klubbens lokale ro-farvand uden ledsagelse”, (se § 2 b).
§ 9.2
Suppleres prøven, som er beskrevet i § 9.1, med følgende krav:
g) Udføre makkerredning hvor man ikke kan bunde. Både som kæntret roer og som redder.
h) Udføre kontrolleret kæntring hvor man ikke kan bunde, tømme kajakken for vand og entre den igen. (I havkajak er hjælp med paddle float tilladt, og i turkajak må man få hjælp fra en person i vandet). Denne soloredning kan udføres med cockpitbetræk. 

Efter beståelse af disse prøver er den øvede roer:
 ”frigivet til al kystnær roning*) uden ledsagelse”, og klubben udsteder et personligt bevis.
§ 9.3
”Ungdomsfrironing”: En ung mellem 12 år og 15 år, der kan udføre prøverne, som de er beskrevet i § 9.1 og § 9.2, kan ”frigives til al kystnær roning*) med ledsagelse af en § 9.2-roer eller en følgebåd” med en skriftlig tilladelse fra forældre eller værge. Klubbens formular anvendes.
*): Se næste side.
*):  ”Kystnær roning” 
Dette er i sommersæson defineret til max. ca. 300 m fra land eller lavvande (hvor man kan bunde).
(De 300 m er valgt, som en distance man med rimelighed kan svømme med fuld ro-påklædning og i uroligt vand med hård vind, hvis man er kæntret, og en entring af kajakken mislykkes, eller hvis kajakken og eller pagajen driver væk.)
§ 10
Roning efter mørkets frembrud er kun tilladt for § 9.1- og § 9.2-roer. Ved roning i mørke skal roeren, hvor det er nødvendigt, medbringe en egnet, klart lysende lygte. Vedr. anvendelse se:  ”Lov og ret på vandet” (Hæftet ligger i klubben).
§ 11
Vinterroning fra standerskifte i efteråret til standerskifte i foråret, må kun udføres af medlemmer, som er § 9.2-roer eller § 9.3-roer, og som i sommersæsonen forud har roet minimum 60 km. som en
§ 9.2-roer eller § 9.3-roer. 
Derudover skal følgende regler overholdes:
a) [bookmark: _Hlk214888465]Roning i mørke er ikke tilladt. (Særarrangementer med flere deltagere er undtaget).
b) Vær sikker på en gunstig vejrsituation for turen. 
c) Vinterroning fra klubben skal foregå nær grundt vand. Det vil sige maksimalt ca. 50 m fra en vanddybde på ca. 1½ m langs kysten, og maksimalt ca. 20 m. fra havnemolen.
d) Man bør være mindst to kajakker, hvis turen går syd for Graudebjerggård (8 km-tur) eller øst for Skansehage. Er man alene, skal man medbringe en vandtætsikret telefon.
e) Roeren skal have et godt kendskab til sikkerhedsforhold ved vinter-roning og reglerne herfor. Det er beskrevet i hæftet "Kulde" fra Søsportens Sikkerhedsråd (kan ses i klubhuset). 
f) Roeren skal bære påklædning, som er egnet til udøvelse af vinterroning, herunder også håndbeskyttelse. 
g) Ved vandtemperatur under +50 C skal roeren mindst være iført heldækkende våddragt (longjohn) og neoprenfodtøj, og en person på land bør informeres om turen før og efter.
§ 12
Ved tur- og langtursroning skal følgende regler overholdes:
a) Turen beskrives kort i roprotokollen før afgang.
b) Kun § 9.2-roere og § 9.3-roere samt friroede gæster med tilsvarende færdigheder kan deltage i klubbens ture uden for lokalt rofarvand.
c) [bookmark: _Hlk214888883]Ved roning i åbent vand over 400 m fra land (eller 300 m fra ”lavt vand” hvor man kan bunde) skal der være ledsagelse af en ”følgebåd”, som kan være en gummibåd med motor.
d) Både i ind- og udland skal de lokale regler og love om færden med kajak i naturen undersøges og overholdes, og man er selv pligtig til at sørge for de nødvendige forsikringer vedr. transport af kajak på privat bil.
§ 13
Lån/brug af andres kajak, pagaj eller udstyr må kun finde sted efter aftale med ejeren.

§ 14
Ved kajakopbevaring i klubbens kajakhal:
Efter endt roning skal kajak og pagaj altid aftørres, og om nødvendigt skylles tørret saltvand af med ferskvand, og kajakken aftørres. Lugerne tages af, og eventuelt saltvand suges op (p.s. det må ikke hældes ud på græsplænen). Lugerne placeres så i det tilhørende aftørrede bagagerum eller i cockpithullet. Kajakken rulles vandret helt ind og med roret udad. Kajakhallens porte lukkes/låses af ”sidste mand”. Udstyr samt pagaj lægges herefter på de respektive pladser i udstyrsgangen.

§ 15
Ved kajakopbevaring på klubbens stativer på jollepladsen:
[bookmark: _Hlk214889465]Efter endt roning bør kajak og pagaj aftørres, og kajakken lægges på plads. Den fastgøres med gummistropper eller spænde-bånd af hensyn til vind og låses til stativet imod tyveri. Pagajen, vesten og evt. cockpitbetræk anbringes på plads i klubhuset, som låses af ”sidste mand”. Kajakker på stativerne, skal også være forsynet med havnens årsmærke, hvis det er udleveret.

§ 16
Ansvar:
Det påhviler det enkelte medlem at have tegnet ansvarsforsikring, som dækker såvel hændelser som skade på materiel. (Dette er som regel dækket af en familieforsikring).

§ 17
Generelt:
· [bookmark: _Hlk214890374]Roere på vej ud opfordres til at vente/vige for roere på vej ind til/på kajakbroen.
· Gæsteroning og prøveture fra klubben, følger også § 5 til § 11, og besked gives til klubbens sikkerhedsansvarlige, som vurderer og godkender arrangementet. Betaling i.h.t. Klubydelser.
· Hvis kajakker eller andet af klubbens udstyr beskadiges, skal dette straks meddeles til den materiel-ansvarlige i Klubhusudvalget, så en mærkning kan sikre, at defekt materiel ikke ”kommer på vandet” med et andet medlem.
· Alle aktive medlemmer over 15 år og passive medlemmer over 17 år kan få nøgle til klubhuset imod at betale det vedtagne depositum. 
· Medlemmer med nøgle skal holde klubhuset aflåst, når det er ubevogtet eller forlades.
· Passive medlemmer kan deltage i sociale arrangementer og møder i.h.t. vedtægterne.
· Medlemmer opfordres til at betale kontingent og gebyrer via netbank eller mobile pay.

